ลักษณะการประกอบธุรกิจ

 2.1 ประวัติความเป็นมา

บริษัท กรุงเทพประกันภัย จำกัด (มหาชน) เริ่มประกอบธุรกิจด้านรับประกันวินาศภัยอัน ได้แก่
การประกันอัคคีภัย ประกันภัยทางทะเลและขนส่ง ประกันภัยยานยนต์ ประกันภัยเบ็ดเตล็ด
รวมทั้งการรับประกันภัยต่อ ตั้งแต่ปี 2490 และได้เข้าจดทะเบียนในตลาดหลักทรัพย์เมื่อปี 2521
บริษัทฯ ได้แปรสภาพเป็นบริษัทมหาชน ตามมติของผู้ถือหุ้นเมื่อวันที่ 1 เมษายน 2536
โดยได้จดทะเบียนเป็นนิติบุคคลตามกฎหมายว่าด้วยบริษัทมหาชน เมื่อวันที่ 1 กรกฎาคม 2536
มีทุนจดทะเบียนชำระแล้ว 200 ล้านบาท หลังจากนั้น มีการเพิ่มทุนจดทะเบียนอีก 3 ครั้ง คือ ครั้งที่
1 จากมติที่ประชุมผู้ถือหุ้นเมื่อวันที่ 3 เมษายน 2545 มีมติให้เพิ่มทุนจดทะเบียนอีก 100 ล้านบาท
รวมเป็นทุนจดทะเบียนชำระแล้ว 300 ล้านบาท ครั้งที่ 2 จากมติที่ประชุมผู้ถือหุ้นเมื่อวันที่ 26
เมษายน 2547 มีมติให้เพิ่มทุนจดทะเบียนอีก 90 ล้านบาท รวมเป็นทุนจดทะเบียนชำระแล้ว 390
ล้านบาท และครั้งที่ 3 จากมติที่ประชุมผู้ถือหุ้นเมื่อวันที่ 26 เมษายน 2549
มีมติให้เพิ่มทุนจดทะเบียนอีก 117 ล้านบาท รวมเป็นทุนจดทะเบียนชำระแล้ว 507 ล้านบาท
ประกอบด้วยหุ้นสามัญ 50.7 ล้านหุ้น มูลค่าที่ตราไว้หุ้นละ 10 บาท

 2.1.1 พัฒนาการและความก้าวหน้าที่สำคัญ

เพิ่มความสะดวกในการชำระเบี้ยประกันภัย

กรุงเทพประกันภัย ไม่หยุดนิ่งที่จะพัฒนาคุณภาพการบริการเพื่อเพิ่มความสะดวก รวดเร็ว
โดยคำนึงถึงความต้องการของลูกค้าให้ได้รับความพึงพอใจอย่างสูงสุด ในปี 2551 บริษัทฯ
จึงได้เพิ่มช่องทางในการชำระเบี้ยประกันภัยผ่าน 2 ช่องทางใหม่
ให้ลูกค้าสามารถเลือกบริการได้อย่างสะดวกยิ่งขึ้น ได้แก่

-   ชำระผ่านโทรศัพท์มือถือระบบ GSM Advance และ One-2-call ด้วยบริการ mPay
    (Mobile Payment) ซึ่งลูกค้าสามารถชำระเบี้ยประกันภัยผ่านโทรศัพท์มือถือได้ทุกที่ ทุกเวลา
    ตลอด24 ชั่วโมง โดยไม่เสียค่าธรรมเนียม

-   จุดชำระสินค้าและบริการของเทสโก้ โลตัส (TESCO Lotus) ทั่วประเทศ
    โดยไม่เสียค่าธรรมเนียมใดๆ ทั้งสิ้น

ผ่อนชำระเบี้ยประกันภัยรถยนต์ 0%

ท่ามกลางภาวะเศรษฐกิจที่ชะลอตัวอย่างต่อเนื่อง บริษัทฯ
ได้ตระหนักถึงความสำคัญของการแบ่งเบาภาระค่าใช้จ่าย
และรองรับกับความต้องการของลูกค้าที่ทำประกันภัยรถยนต์ของกรุงเทพประกันภัย
จึงเพิ่มทางเลือกอีก 1 บริการ ด้วยโครงการผ่อนชำระเบี้ยประกันภัยรถยนต์ประเภท 1
ในอัตราดอกเบี้ย 0% สูงสุดถึง 6 เดือน
เพื่อมอบสิทธิพิเศษให้แก่ลูกค้าผู้ถือบัตรเครดิตธนาคารกรุงเทพ Be Smart และบัตร

เครดิตธนาคารซิตี้แบงก์

หน้า 8

สร้างมิติใหม่ในการซ่อมสีด่วนภายใน 5 ชม.

กรุงเทพประกันภัย ร่วมกับบริษัท ดูปองท์ (ประเทศไทย) จำกัด
ผู้ให้บริการด้านสีพ่นรถยนต์ชั้นนำในการให้บริการลูกค้าประกันภัยรถยนต์ของกรุงเทพประกันภัย
ในโครงการ “ Quick Repair ” หรือการบริการซ่อมสีด่วนอย่างมีคุณภาพและได้มาตรฐาน
ด้วยผลิตภัณฑ์สี 2K ที่มีคุณภาพสูงของดูปองท์ และมีมลภาวะต่ำ (Low V.O.C)
โดยเป็นผลิตภัณฑ์สำหรับใช้ในการซ่อมสีแบบเร่งด่วนโดยเฉพาะ
ที่สามารถตอบโจทย์ในเรื่องของความสะดวก รวดเร็ว และประหยัดเวลาให้แก่ลูกค้า
เพียงใช้เวลาในการซ่อมสีรถยนต์ให้แล้วเสร็จภายใน 5 ชั่วโมง โดยปัจจุบันมีอู่ที่เข้าร่วมโครงการ
14 อู่ และจะขยายเพิ่มขึ้นต่อไปในอนาคต เพื่อตอบสนองความต้องการของลูกค้าได้อย่างทั่วถึง

ตรวจเช็คสภาพรถฟรี 

บริษัทฯ ร่วมกับ บริษัท บริดจสโตนเซลส์ (ประเทศไทย) จำกัด ภายใต้ชื่อศูนย์บริการยางรถยนต์
“ค็อกพิท” ผู้เชี่ยวชาญด้านยางรถยนต์
มอบสิทธิพิเศษแด่ลูกค้าของกรุงเทพประกันภัยที่ทำประกันภัยรถยนต์ ด้วยบริการตรวจเช็คสภาพรถฟรี
10 รายการที่ศูนย์บริการค็อกพิท คือ 1. ตรวจสภาพยาง / แรงดันลมยาง 2. น้ำมันเครื่อง 3.
น้ำมันพวงมาลัยเพาเวอร์ / น้ำมันเบรก 4. น้ำมันเกียร์ 5. น้ำฉีดกระจก / น้ำในหม้อน้ำ 6.
ไส้กรองอากาศ 7. แบตเตอรี่ 8. ผ้าเบรก / โช้คอัพ 9. ใบปัดน้ำฝน / ไฟหน้าและไฟท้าย 10.
สายพานเครื่องยนต์ / แอร์ พร้อมรับส่วนลดอีก 10 – 15%
เพื่อเป็นการสร้างความอุ่นใจตลอดการเดินทาง
และยังช่วยลดอุบัติเหตุที่เกิดจากความไม่สมบูรณ์ของรถยนต์ที่อาจเกิดขึ้นได้อีกด้วย

เปิดตัวกรมธรรม์สำหรับผู้จัดงาน เป็นรายแรกของไทย

แม้ว่าเราจะคำนึงถึงความไม่ประมาท แต่เหตุการณ์ที่ไม่คาดคิดอาจเกิดขึ้นได้เสมอ
และสร้างความเสียหายได้มากทีเดียว บริษัทฯ
จึงออกกรมธรรม์เพื่อเตรียมรองรับกับสถานการณ์ดังกล่าว ภายใต้ชื่อ
“กรมธรรม์ประกันภัยสำหรับผู้จัดงาน” (Event Cancellation Insurance)
เพื่อเป็นหลักประกันในการจัดงานแสดงต่างๆ อาทิ การแสดงคอนเสิร์ต การแสดงสินค้า
หรือนิทรรศการ และเพื่อตอบสนองความต้องการในการทำประกันภัยของลูกค้าผู้จัดงานที่มีมากขึ้น
หากเกิดเหตุการณ์ที่ไม่คาดคิดทำให้งานนั้นต้องหยุดชะงักลง บริษัทฯ
จะเข้ามารองรับความเสียหายดังกล่าว
ซึ่งนับว่าเป็นบริษัทประกันภัยรายแรกของไทยที่ออกกรมธรรม์ประเภทนี้ โดยให้ความคุ้มครอง

-   การหยุดชะงักลงของการจัดงาน (Abandonment)

-   การยกเลิกการจัดงาน (Cancellation) ทำให้การจัดงานไม่สามารถเริ่มต้นขึ้นได้

-   การเลื่อนเวลาการจัดงาน (Postponement)
    โดยเป็นการเลื่อนเวลาออกไปจากกำหนดการเดิม

-   การย้ายสถานที่จัดงาน (Relocation) เนื่องจากเกิดเหตุการณ์ที่ไม่สามารถคาดการณ์ ได้
    ทำให้ต้องเปลี่ยนสถานที่ในการจัดงาน

หน้า 9

ทั้งนี้ การประกันภัยสำหรับผู้จัดงาน นอกจากจะทำให้ลูกค้าได้รับความมั่นใจในการจัดงานแสดงต่างๆ
มากขึ้นแล้ว
ยังเป็นการแบ่งเบาภาระค่าใช้จ่ายที่อาจเกิดจากความเสียหายของการจัดงานที่ไม่ได้เป็นไปตามกำหนดอีกด้วย

2.  ภาพรวมการประกอบธุรกิจของบริษัท และบริษัทร่วม

การประกอบธุรกิจของบริษัทฯ แบ่งออกเป็น 2 ด้าน คือ

1.  ด้านการรับประกันภัย

ธุรกิจหลักของบริษัทฯ คือ รับประกันวินาศภัยทุกประเภท แบ่งเป็น

-   การรับประกันภัยโดยตรง เป็นการรับประกันภัย ผ่านตัวแทน นายหน้าบุคคลธรรมดา
    นายหน้านิติบุคคล สถาบันการเงิน และลูกค้าโดยตรง

-   การรับประกันภัยต่อจะรับจากบริษัทประกันวินาศภัยอื่นๆทั้งในประเทศและต่างประเทศ

การรับประกันภัย จะแบ่งแยกตามประเภทการประกันภัยได้เป็น 4 ประเภทคือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด

2.  ด้านการลงทุน

ธุรกิจอีกส่วนหนึ่ง คือ กิจการทางด้านการลงทุน บริษัทประกันวินาศภัย
สามารถนำเงินสดคงเหลือไปลงทุนเพื่อแสวงหาผลประโยชน์ โดยจะต้องปฏิบัติตามประเภท สัดส่วน
และเงื่อนไขที่กฎหมายกำหนดโดยเคร่งครัด
ปัจจุบันนี้กฎหมายที่ควบคุมการลงทุนของบริษัทประกันวินาศภัยโดยเฉพาะ ได้แก่
ประกาศกระทรวงพาณิชย์ เรื่องการลงทุนประกอบธุรกิจอื่นของบริษัทประกันวินาศภัย

การลงทุนของบริษัทฯ ส่วนหนึ่งเป็นการลงทุนที่ให้ผลตอบแทนคงที่ ได้แก่ เงินฝากประจำ
ตั๋วสัญญาใช้เงิน พันธบัตรรัฐบาล หรือรัฐวิสาหกิจ หุ้นกู้ เงินให้กู้ยืมโดยมีหลักทรัพย์จำนอง
และเงินให้กู้ยืมอื่นๆ อีกส่วนหนึ่ง เป็นการลงทุนในหุ้นทุน ทั้งที่จดทะเบียนในตลาดหลักทรัพย์
และหุ้นนอกตลาด หลักทรัพย์ ตลอดจนการลงทุนในหน่วยลงทุน
ซึ่งออกโดยบริษัทหลักทรัพย์จัดการกองทุนรวมต่างๆ การลงทุนของบริษัทฯจะคำนึงถึงสภาพคล่อง
ความมั่นคง และเสถียรภาพของการลงทุนเป็นหลัก

หน้า 10

โครงสร้างรายได้ (ล้านบาท)

[]หน้า 11

2.4 เป้าหมายการดำเนินธุรกิจ

สำหรับผลการดำเนินงานปี 2551 บริษัทฯ มีเบี้ยประกันภัยรับโดยตรงขยายตัวเพิ่มขึ้นเพียงร้อยละ
1.9 ต่ำกว่าเป้าหมายที่กำหนดไว้ที่ร้อยละ 11.0 ค่อนข้างมาก
โดยเฉพาะอย่างยิ่งการประกันภัยรถยนต์ซึ่งมีสัดส่วนเบี้ยประกันภัยมากกว่าร้อยละ 40
ของเบี้ยประกันภัยรับโดยตรงทั้งหมดขยายตัวติดลบถึงร้อยละ 9.4 เนื่องจากมีปัจจัยลบหลายประการ
ทั้งราคาน้ำมันที่ทะยานสูงขึ้นอย่างต่อเนื่องและยอดขายรถยนต์ลดลง
ในขณะที่การประกันภัยประเภทอื่นๆ ยังคงสามารถขยายตัวเพิ่มขึ้นได้

แม้ว่าในปี 2551 สภาพเศรษฐกิจจะไม่เอื้ออำนวย
แต่บริษัทฯก็ยังคงเดินหน้าพัฒนาและขยายช่องทางการจำหน่ายอย่างสม่ำเสมอ
เพื่อให้ครอบคลุมพื้นที่ในการอำนวยความสะดวกแก่ลูกค้าและคู่ค้า โดยปีนี้บริษัทฯ
ได้ยกระดับสาขาย่อยเป็นสาขาเต็มรูปแบบ 3 แห่ง คือ สาขาราชบุรี อุดรธานี และนครสวรรค์
ทำให้ปัจจุบันบริษัทฯ มีสาขาเต็มรูปแบบทั้งสิ้น 14 แห่ง และในปี 2551เปิด BKI Care Station
เพิ่มขึ้นอีก 3 แห่ง

เพื่อให้มั่นใจว่าผลิตภัณฑ์และการให้บริการของบริษัทฯ สามารถตอบสนองได้ตรงใจลูกค้า
นอกจากบริษัทฯ จะมีศูนย์รับเรื่องร้องเรียนแล้ว ยังทำการสำรวจความพึงพอใจของลูกค้าเป็นประจำ
เพื่อนำความเห็นและข้อเสนอแนะต่างๆมาปรับปรุงพัฒนาผลิตภัณฑ์และบริการให้ดียิ่งขึ้น
จากผลการสำรวจในปี 2551 พบว่าความพึงพอใจของลูกค้าในการให้บริการด้านต่างๆ ของบริษัทฯ
อยู่ที่ร้อยละ 89.2 สูงกว่าเป้าหมายที่กำหนดไว้ที่ร้อยละ 85.0

ในปี 2552 บริษัทฯ กำหนดเป้าหมายอัตราการขยายตัวของเบี้ยประกันภัยรับโดยตรงร้อยละ 5.0
โดยจะเน้นการเติบโตอย่างมีคุณภาพ ด้วยการควบคุมสัดส่วนงาน Motor และ Non-motor
ให้เหมาะสม เพื่อสร้างสมดุลระหว่างการเติบโตของธุรกิจและผลกำไร
โดยจะรักษาส่วนแบ่งการตลาดให้ไม่ต่ำกว่าปีที่ผ่านมา

ด้านการรับประกันภัย จะไม่เน้นการแข่งขันด้านราคา
และยังคงเน้นการสำรวจภัยกลุ่มลูกค้าที่มีความเสี่ยงภัยสูงต่อเนื่องจากปีที่ผ่านมา
เพื่อเสนอแนะให้มีการป้องกันความเสี่ยงภัยที่อาจเกิดขึ้นได้ ทั้งนี้ การกำหนดราคาค่าเบี้ยประกันภัย
จะคำนึงถึงต้นทุนในการดำเนินงานและแนวโน้มความเสียหายที่เกิดขึ้น

ด้านการพัฒนาผลิตภัณฑ์ บริษัทฯ จะออกผลิตภัณฑ์ใหม่ ๆ ราคาประหยัดในหลายประเภทการประกันภัย
เพื่อเป็นทางเลือกให้ลูกค้าที่ต้องการประหยัดค่าใช้จ่าย นอกจากนี้ บริษัทฯ
ยังเน้นการเพิ่มประสิทธิภาพในการทำงานและยกระดับมาตรฐานการบริการตามแนวทาง
“แคร์คุณทุกย่างก้าว” อย่างต่อเนื่อง รวมทั้ง
การนำเทคโนโลยีมาใช้ให้มากขึ้นเพื่อความถูกต้องรวดเร็วในการส่งมอบบริการ

หน้า 12

ด้านการสร้างและพัฒนาตัวแทน บริษัทฯ จะสรรหาจำนวนตัวแทนใหม่ที่มีศักยภาพเพิ่มขึ้น
จะจัดอบรมความรู้เรื่องผลิตภัณฑ์และบริการให้กับตัวแทน นายหน้า และเจ้าหน้าที่ของธนาคาร และ
Non Bank Organization ให้เป็นมืออาชีพ
เพื่อให้สามารถอธิบายและให้ข้อมูลเกี่ยวกับกรมธรรม์แก่ลูกค้าได้อย่างถูกต้องครบถ้วน
รวมทั้งการพัฒนาระบบงานและเทคโนโลยีร่วมกัน เพื่อเชื่อมโยงกันเป็นเครือข่าย On
line/Internet ที่ให้บริการได้รวดเร็วและถูกต้อง

ด้านการขยายช่องทางจำหน่าย บริษัทฯ จะเน้นการขยายงานผ่านแบงก์แอสชัวรันส์
กลุ่มลูกค้ารายย่อยที่มาใช้บริการทางการเงินกับธนาคารกรุงเทพ เป็นหลัก
เนื่องจากเป็นช่องทางที่มีศักยภาพในการขยายงานอีกมาก
โดยอาศัยเครือข่ายสาขาที่กระจายอยู่ทั่วประเทศ ขยายช่องทางการขายผ่าน Internet
และเพิ่มยอดขายผ่านช่องทางขายตรงทางโทรศัพท์มากขึ้น และบริษัทฯ
ตั้งเป้าหมายที่จะเปิดจุดบริการ BKI Care Station
เพิ่มขึ้นในพื้นที่ที่มีศักยภาพในการขยายงานอย่างน้อย 3 แห่ง และเพิ่มจำนวนสาขาย่อยอีก 2 แห่ง
รวมทั้งแสวงหาพันธมิตรทางธุรกิจรายใหม่อย่างน้อย 4 ราย
เพื่ออำนวยความสะดวกและเพิ่มเครือข่ายในการบริการลูกค้าให้ครอบคลุมมากยิ่งขึ้น

นอกจากนี้ บริษัทฯ จะยังคงดำเนินกิจกรรมที่มีส่วนร่วมรับผิดชอบต่อสังคมอย่างต่อเนื่อง อาทิ
กิจกรรมช่วยลดภาวะโลกร้อน กิจกรรม Clean up the World กิจกรรมปิดไฟ ให้โลกพัก รวมทั้ง
รณรงค์ปลุกจิตสำนึกของพนักงานให้ร่วมกันใช้พลังงานอย่างคุ้มค่า รู้จักใช้พลังงานทางเลือก
ตลอดจนให้มีจิตสำนึกสาธารณะ เพื่อช่วยกันดูแลสังคมและสิ่งแวดล้อม

หน้า 13